b'\n_START_ARTICLE_\nPravi kri\xc5\xbe\n_START_PARAGRAPH_\nPravi kri\xc5\xbe je ime ostankov, ki jih ima ve\xc4\x8dina kr\xc5\xa1\xc4\x8danskih Cerkva za ostake kri\xc5\xbea, na katerem je bil kri\xc5\xbean Jezus Kristus._NEWLINE_Po pisanju ponicejskih zgodovinarjev, na primer Sokrata Sholastika, je cesarica Helena, mati prvega kr\xc5\xa1\xc4\x8danskega cesarja Konstantina I. Velikega, leta 326-328 potovala po Sveti de\xc5\xbeeli in ustanavljala cerkve in zaveti\xc5\xa1\xc4\x8da za uboge. Zgodovinarja Gelasij Cezarejski  (umrl 395) in Tiranij Rufin (344/45-411) sta trdila, da je na skritem mestu odkrila tri kri\xc5\xbee, za katere je verjela, da so bili na njih kri\xc5\xbeani Jezus in tatova Dizma in Gesta. Ne enem od njih je bila tablica z Jezusovim imenom. Helena kljub temu ni bila prepri\xc4\x8dana, da je Jezusov, dokler se ni zgodil \xc4\x8dude\xc5\xbe, ki je domnevo potrdil. _NEWLINE_Fragmente domnevno pravega kri\xc5\xbea posedujejo \xc5\xa1tevilne cerkve. Za veliko kristjanov, predvsem protestantov, je njihova avtenti\xc4\x8dnost nesprejemljiva.  Ve\xc4\x8dina rimskokatoli\xc5\xa1kih in pravoslavnih vernikov v njih vidi avtenti\xc4\x8dne ostanke kri\xc5\xbea, na katerem je bil kri\xc5\xbean Jezus. Srednjeve\xc5\xa1ke legende, povezane s pravim kri\xc5\xbeem, so v katoli\xc5\xa1kem in pravoslavnem izro\xc4\x8dilu razli\xc4\x8dne.'